
 19.7.2014
 BG
 Официален вестник на Европейския съюз
 L 214/2
 РЕГЛАМЕНТ (ЕС) No 783/2014 НА СЪВЕТА
 от 18 юли 2014 година
 за изменение на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз, и по-специално член 215 от него,
 като взе предвид Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (1),
 като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
 като има предвид, че:
 (1)
 С Регламент (ЕС) No 269/2014на Съвета (2) се привеждат в действие определени мерки, предвидени в Решение 2014/145/ОВППС, и се предвижда замразяване на финансови средства и икономически ресурси на определени физически лица, които са отговорни за активно подпомагане или осъществяване на действия или политики, подкопаващи или застрашаващи териториалната цялост, суверенитета и независимостта на Украйна или стабилността и сигурността в Украйна, или възпрепятстващи работата на международните организации в Украйна, както и на свързани с тях физически или юридически лица, образувания или органи, или на юридически лица, образувания или органи в Крим или Севастопол, чиято собственост е била прехвърлена в нарушение с украинското право, или юридически лица, образувания или органи, които са извлекли ползи от това прехвърляне.
 (2)
 На 16 юли 2014 г. Европейският съвет постигна съгласие за разширяване на обхвата на ограничителните мерки с цел в тях да бъдат включени образувания, включително от Руската федерация, които материално или финансово подпомагат действия, подкопаващи или застрашаващи суверенитета, териториалната цялост и независимостта на Украйна.
 (3)
 На 18 юли 2014 г. Съветът прие Решение 2014/475/ОВППС (3), с което се изменя Решение 2014/145/ОВППС и се предвиждат изменени критерии за включване в списъка с цел да се направи възможно включването в списъка на юридически лица, образувания или органи, които материално или финансово подпомагат действия, подкопаващи или застрашаващи суверенитета, териториалната цялост и независимостта на Украйна.
 (4)
 Тези изменения попадат в приложното поле на Договора и следователно за тяхното въвеждане е необходим нормативен акт на равнището на Съюза, по-специално с оглед осигуряване на еднаквото им прилагане във всички държави членки.
 (5)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Член 3, параграф 1 от Регламент (ЕС) No 269/2014 се заменя със следното:
 „1. Приложение I включва:
 а)
 физически лица, които са отговорни за, активно подкрепят или осъществяват действия или политики, подкопаващи или заплашващи териториалната цялост, суверенитета и независимостта на Украйна или стабилността и сигурността в Украйна, или възпрепятстващи работата на международните организации в Украйна, както и свързани с тях физически или юридически лица, образувания или органи;
 б)
 юридически лица, образувания или органи, които подпомагат материално или финансово действия, подкопаващи или заплашващи териториалната цялост, суверенитета и независимостта на Украйна; или
 в)
 юридически лица, образувания или органи в Крим или Севастопол, чиято собственост е била